
Kertészkedni már 10 X10 cm-en is lehet; egy folyton virágzó afri- 
kai ibolya az íróasztal sarkán, ugyanott egy kis palackban vagy be- 
főttesüvegben nevelt, páraigényes csipkeharaszt vagy rejtettvirág, 
a szoba ablak közeli sarkában, egy karcsú törzsű, pálmára emlé- 
keztető dracéna, egy mennyezetre erősített kaspóból lecsüngő, kis 
levelű filodendron vagy vesszőkaktusz a távoli földrészek üzenetét 
hozza lakásunkba. Aki még többre vágyik, barkácsoljon virágab- 
lakot. A kiszélesített ablakpárkány elé kerül a belső üvegtábla. Az 
efféle , üvegháznak" természetesen fűtést, levegőztetést és árnyéko- 
lást is biztosítanunk kell. Egyszerűbb a szobai üvegház vagy más 
néven florárium készítése, amely nem más, mint egy terrárium, 
amelyben növényeket tartunk. Jó, ha a tető s az oldalfalak eltolha- 
tók. Kertészkedhetünk palackban is. A kisebb-nagyobb palackok 
ugyanolyan párás klímát biztosítanak az érzékenyebb növények- 
nek, mint a virágablakok s floráriumok. Tudnunk kell azonban, 
hogy a zárt térben tartott növények kevesebbét párologtatnak, s 
talajuk is lassabban szárad ki, ezért sokkal ritkábban kell öntöz- 
nünk. Inkább csak permetezzük meg időnként a növényeket, s a 
talajt tartsuk nyirkosan. Mutatós virágtálakat is készíthetünk 
többféle azonos igényű növény összeültetésével. 


A növények helyes ápolása a kiválasztással kezdődik; ne eről- 
tessünk kisméretű, száraz levegőjű, fűtött szobánkba nagy terme- 
--, télen 10 C-ot igénylő főnixpálmát, északi fekvésű ablakunk 
előtt fényigényes krotont, ne ültessünk össze a virágtálba mérsé- 
kelt öntözést igénylő szanszeviériát a vízkedvelő vízipálmával. 

Tanuljunk meg helyesen öntözni! Néhány kivételtől eltekintve ne 
álljanak vízben a növények, de porszárazak se legyenek. Öntözéskor 
nedvesedjen át az egész földlabda. Ez a vízmennyiség a hőmérsék- 
lettől és a begyökeresedéstől függően 4—6 napra elég. Próbál- 
kozzunk meg a növények szaporításával is. Sok örömünk lesz 
benne. 


1. Csüngő varjúháj (Sedum morganianum). A varjúhájfélék csa- 
ládjába tartozó pozsgás. Hazája Mexikó. Mutatós ámpolnanö- 
vény, amely annál ezüstösebb, minél több fényt kap. Földje laza, 
jó vízáteresztő legyen: 2 rész komposztföld, 2 rész lombföld, 1 rész 
folyami homok keverékébe ültessük. Télen hűvös, világos helyen 
13-15 "C-on tartsuk, s csak kéthetenként öntözzük. Nyáron is 
kevesebb vizet igényel, mint a levéldísznövények. Egy-egy edénybe 
legalább 6-8 gyökeres dugványt ültessünk. 


2. Októberi varjúháj v. októberke (Sedum sieboldii). Szintén a var- 
júhájfélék családjának tagja. Hazája Japán, ahol kerti növényként 
is kedvelik. Neve pompás őszi levélszínére utal, amikor a szürkés- 
zöld levelek élénk bíborszínűvé válnak. Szabadban sziklakertbe, 
napos erkélyládába ültethetjük, vagy cserepekben az üvegezett ve- 

randán tartjuk. Szaporítása, gondozása az előző fajjal azonos. 


3. Lamprantusz (Lampranthus conspicuus). A kristályvirágfélék 
családjába tartozik. Hazája Dél-Afrika, ahol közel száz faja él. 
Élénk színű, selymesen fénylő virágai napsütésben kinyílnak, bo- 
rult időben becsukódnak. A meleg, napos ablakok, erkélyek pom- 
pás növénye. Az egyéves példányok virítanak a leggazdagabban, 
ezért augusztusban mindig gyökereztessünk dugványokat a követ- 
kező nyárra. Teleltessük 5-10 "C-on, ritkán öntözve. Tavasszal ül- 
tessük ki a szabadba. Májustól 10 naponként tápoldattal öntözzük. 


4. Pompás kutyatej (Euphorbia milii). A kutyatej félékhez tartozik. 
Hazája Madagaszkár. Valójában 1-1,5 m-re növő cserje. Korall- 
piros fellevelei jelentéktelen virágocskákat öveznek. Tavasszal vi- 
rágzik, de a virágzás hosszan elhúzódik. Tavasz végétől őszig a 
szabadban nevelhetjük. Teleltessük 10-15 "C-on; bár fűtött szobá- 
ban is áttelel, de akkor gyakrabban kell öntözni. Nyár végi dugvá- 
nyozással szaporítjuk. A levágott hajtásvéget langyos vízbe dob- 
juk, majd néhány órát szikkasztva folyami homokba tesszük. 

ng I. tábla 


1. Fukszia (Fuchsia x hybrida). A ligetszépefélékhez tartozik. Az 
első fuksziát 1700-ban Charles Plumier francia botanikus hozta be 
Közép-Amerikából Európába, ahol száz év alatt kedvelt cserepes 
növény lett. Ma már több száz fajtája van, egyszerű és telt virágú. 
Hosszú nappalos, áprilistól októberig virágzik. Télen lehetőleg 
6-10 "C világos helyen tartsuk, de 3 "C-on is jól áttelel. Tavasz- 
szal, amint lehet, tegyük ki az erkélyre, ablakba vagy kertbe. Má- 
jus elejétől augusztus végéig rendszeresen tápoldatozzuk, vagy 
tegyünk táprudakat a földjébe. Gondosan tartsuk be az előíráso- 
kat, mert a túladagolással könnyen elpusztíthatjuk! A dugványok 
vízben gyorsan gyökeresednek. A fuksziából törzses fácskát is ne- 
velhetünk. A molytetű a fukszia veszedelmes kártevője. A fürgén 
repkedő, apró, fehér rovarok ellen nehéz védekezni, mert mérgező 
permetezőszereket a lakásban nem használhatunk. 


2. Rozmaring (Rosmarinus officinalis). Az ajakosok családjába tar- 
tozik. A száraz mediterrán vidékek jellemző, aromás illatú, 1-1I,5 
m-es cserjéje. A legrégibb időktől kezdve ismert gyógy- és fűszer- 
növény. Nálunk védett fekvésben, például délre néző falak tövében 
szabadban is elég jól áttelel. Szokatlanul kemény teleken azonban 
kifagyhat, ezért augusztusban gyökereztessünk friss dugványt 
utánpótlásként. Vízben könnyen, gyorsan gyökeresedik. Az edény- 
ben nevelt rozmaringokat a fagyok beálltáig erkélyen neveljük, 
a téli hónapokban fűtetlen helyen tartsuk, s csak ritkán öntözzük. 


3. Viaszvirág (Hoya carnosa). A selyemkórófélékhez tartozik. Ha- 
zája Dél-Kína s Ausztrália Oueensland része. Vastag, húsos levelű 
kúszócserje, amely májustól az ősz beálltáig folyamatosan virág- 
zik, ha a talaj tápanyagban gazdag, s ha a növény sok fényt kap. 
A téli hónapokban mérsékeltebben kell öntözni, s ha a lakásnak 
van hűvös, világos helyisége, inkább ott teleltessük. Nyár folya- 
mán félfás dugványokkal szaporítjuk. Az idősebb növényeket ko- 
szorúformában drótra futtatjuk. 

1. Rákvirág (Aglaonema modestum), A kontyvirágfélék jól ismert 
tagja, Kína Kvantung tartományából származik. Hálás növény: 
levágott hajtása évekig elél vízben, sőt víz alatt is tarthatjuk, akvá- 
riumi növényként. Legszebb példányai azonban a talajban fejlőd- 
nek. Jól tűri a fényszegény szobát, az ingadozó hőmérsékletet s az 
időnkénti kiszáradást is. Ellensége a gyapjas pajzstetű, amely fő- 
leg a levélfonákon jelenik meg, fehér viaszos csomókban. A kárte- 
vőt nedves ruhával vagy szivaccsal le kell róla mosni, ha kell, több- 
ször is megismételve a lemosást. A kifejlett rákvirág dúsan sarja- 
dzik; 40-60 cm magas. Jellegzetes torzsa virágzatából élénkpiros 
bogyótermések fejlődnek. Dugványozással egész évben szaporít- 
hatjuk. Fejdugványa a legértékesebb. Tőosztással is szaporít- 
ható. 


2. Rafidofóra (Raphidophora decursiva). A kontyvirágfélék csa- 
ládjából való; hazája India és Észak-Burma. Nagy termetű, nagy 
levelű növény, kúszó törzzsel, ezért csak tágas szobába való, ahol 
rácsra vagy egyéb támasztékra kúszhat. Igénytelen, betegségei, 
kártevői általában nincsenek. A tápanyagban gazdag talajt kedve- 
li. A tavaszi és nyári hónapokban tápoldattal vagy táprudakkal 
rendszeresen kezeljük. Hajtásdugványokkal egész évben szaporít- 
hatjuk. Vízben könnyen, gyorsan gyökeresedik. 


3. Pelliónia ( Pellionia daveauana). Nevét Alphonse Pellion, XIX. 
századi francia tisztről kapta. Hazája Burma ennek a talaj fel- 
színén kúszó és a csalánfélékhez tartozó növénynek. A hajtások 
hossza 20-30 cm, a leveleké 3-4 cm. A levél fonáka élénk bronz- 
vörös. Mivel pára- és melegigényes, a palackkertek, szobai üveg- 
házak, floráriumok, télikertek mutatós talajtakaró vagy ámpolna- 
növénye. Ha kevés fényt kap, színes levelei megfakulnak. Hajtás- 
dugványait meleg szobában, üvegbura alatt gyökereztessük. 10 cm 
átmérőjű edénybe 8-12 gyökeres dugványt ültessünk. Keverjünk 
rostos tőzeget és folyami homokot földjébe. 

III. tábla 


1. Ámpolna- vagy kapaszkodó fikusz (Ficus pumila). Az eperfafé- 
lék tagja, hazája: Japán, Kína és Ausztrália. Kúszócserje, 2-3 cm 
hosszú levelekkel. Kapaszkodó gyökereivel megtapad bárhol, még 
a sima üvegen is. Gyorsan fejlődik, nagy felületeket borít be. Téli- 
kertek falának befuttatására kiválóan alkalmas. Megél mind a hű- 
vös, mind a meleg szobában, de könnyen kiszárad. Csinos ámpol- 
nanövény nevelhető belőle. Ehhez 12 cm átmérőjű edénybe 8-10 
gyökeres dugványt ültessünk. A dugványozáshoz félfás dugványo- 
kat szedjünk, s bura alatt vagy vízben gyökereztessük. 


2. Szobaciklámen (Cyclamen persicum). A kankalinfélék családjá- 
ba tartozik. A Földközi-tenger keleti felén, az alacsonyabb hegyek 
lombos erdőiben él ez a faj, amelyből a múlt század utolsó harma- 
dában a kedvelt szobacikláment nemesítették. Előbb Angliában, 
majd Francia- és Németországban egyre több fajtát állítottak elő, 
melyek a virág színében, méretében, formájában, a levelek rajzolt- 
ságában különböztek egymástól. A sárgán kívül minden szín- és 
színárnyalat megtalálható köztük. Vágott virágként is kedvelt. A 
ciklámen a fűtött, meleg szobában gyorsan tönkremegy, ezért hű- 
vös szobában, üvegezett verandán vagy az ablak között kell tarta- 
ni. Óvatosan kell öntözni, vigyázva, hogy éjszakára ne maradjon 
vízcsepp a levelek között és a bimbókon. Legjobb tálban tartani, 
és felszívatni vele a nedvességet. Úgy a kiszáradásra, mint a túl- 


heg 


öntözésre érzékeny. Késő ősztől tavasz végéig virágzik. 


3. Árnyékvirág (Episcia cupreata). A csuporkafélék családjába tar- 
tozik. Kolumbiából származik. 60 cm-es indáin egyre újabb és 
újabb növényeket fejleszt. A folyamatos virágzáshoz és a foly- 
tonos fejlődéshez sok tápanyagra van szüksége, ezért rendszere- 
sen adjunk tápoldatot vagy táprudat. A központi fűtést jól tűri. 
Egy idő után azonban elöregszik, fejlődése abbamarad. Ilyenkor 
egy-két sarjat gyökereztessünk meg vízben, s kezdjük elölről a 
nevelést. Földje laza szerkezetű legyen. 

IV. tábla 


1.-2. Szanszeviéria, fácánlevél, tigriske néven ismertek a különböző 
Sanseviéria fajok és fajták. A liliomfélék családjába tartoznak, az 
agavék közeli rokonai. Az eddig ismert kb. 60 faj többsége a trópusi 
Afrikában honos, 5 faj él Dél-Afrikában s néhány Ázsia trópusi 
tájain. Levelük általában kard alakú, keresztirányú rajzolattal 
vagy hosszanti csíkozással díszített. A levelek mérete igen változa- 
tos akár hosszát, akár szélességét nézzük, és a fajra, fajtára jellem- 
ző. Van köztük másfél méter hosszú vagy csak 10-25 cm-es, 4-5 
cm vagy 20 cm széles levelű. 

Virágzatuk kisebb-nagyobb fehér, liliomra emlékeztető, erős il- 
latú virágokból áll. A szanszeviéria húsos, föld alatti szárból erőtel- 
jesen sarjadzik. Közismerten igénytelen növény, amely a gyengébb 
fényviszonyokat és kiszáradást is jól tűri. Igazán szép, leveleit tá- 
maszték nélkül megtartó, dúsan sarjadzó, sokleveles példány azon- 
ban csak jó körülmények között fejlődik: bőséges fényben, 20 "C 
körüli vagy inkább alacsonyabb hőmérsékleten, rendszeres, a téli 
hónapokban kissé mérsékeltebb öntözés mellett. Tőosztással vagy 
levéldugványozással könnyen szaporíthatjuk. Némely fajtája, így 
az 1. S. trifasciata "Laurentii csak tőosztással tartja meg jellegze- 
tes, sárga csíkozottságát. Feldarabolt leveleiből az alapfaj fejlődik. 
Dugványozni csak az érett leveleket érdemes. Érett az a levél, amely 
fajra, fajtára jellemző méretét elérte, s növekedése leállt. A levágott 
levelet 6 cm-es darabokra vágjuk, s eredeti állásának megfelelően 
folyami homokba dugványozzuk. A homokot nyirkosan tartjuk. 
Az új növények kb. 6 hét múlva jelennek meg. 


2. A S. trifasciata "Hahnii" levélrózsát fejlesztő, kis termetű, mind- 
össze 10-15 cm magas tigriske, a kis lakások ideális növénye. La- 
pos, széles edénybe ültessük, azt sűrűn benövi sarjakkal. Golden 


Hahnii" fajtája sárgával, Silver Hahnii" fajtája ezüsttel csíkozott. 


A kertészeti fajták neveit "-jellel írjuk. 

1. Afelandra (Aphelandra sguarrosa). A medvekörömfélék (Acan- 
thaceae) családjába tartozik. Brazília a hazája ennek a virággal s 
virág nélkül egyaránt szép, de igényes dísznövénynek. Eredeti ter- 
mőhelyén két változata ismert, a var. leopoldi és a var. louisae. Ter- 
mesztésben e két változat hibridje van, amely a két szülő előnyös 
tulajdonságait egyesíti. A növény 40 cm magas. Végálló, 10 cm-es, 
tobozszerű virágzatát sárga fellevelek alkotják, ezek hónaljában 
nyílnak az ugyancsak sárga virágok. Egyenletesen meleg, erős 
fénytől védett helyet, párás levegőt igényel. Szobai vitrinek, a flo- 
ráriumok növénye. Elvirágzás után néhány fokkal alacsonyabb 
hőmérsékleten, mérsékeltebben öntözve, 3-4 hétig pihentetni kell. 
Akkor vágjuk vissza, laza, tőzeges, tápdús földbe ültessük át, és 
tegyük újra meleg helyre. A levágott hajtások párás melegben, ho- 
mokos tőzegben jól gyökeresednek. A dugványok levelét kurtítsuk 
felére, hogy a párologtató felületet csökkentsük. 

2. Hipoesztesz (Hypoestes sanguinolenta). Az előző fajhoz hason- 
lóan a medvekörömfélék családjának tagja. Madagaszkár a hazá- 
ja, ahol e színes levelű félcserje 50 cm magasra nő. Nálunk cserepes 
növényként általában egy , törpésítő" vegyszerrel kezelve hozzák 
forgalomba. A szer hatása néhány hónap múlva elmúlik, s akkor 
a növények nyurgulni kezdenek - megindul a hosszanti növekedés. 
Elénk levélszíne bőséges fényben alakul ki. Május közepétől 
augusztus végéig előzetes szoktatás, edzés után a szabadban is ne- 
velhető. Hajtásdugványokkal szaporítható. A fiatal növényeket 
többször csípjük vissza, így dúsan elágazódé, tömött bokrot nevel. 
A lecsípett hajtásokat ismét dugványozzuk el. 

VI. tábla 


1. Ginra (Gynura scandens). A fészkesvirágzatúak családjába tar- 
tozik. Hazája: trópusi Kelet-Afrika. Kúszó-, csüngő növény, 
amely lakásban ámpolnanövényként a legmutatósabb. Edényét 
lehetőleg déli fekvésű ablak elé függesszük, hogy sok fényt kapjon. 
A ginura fő dísze élénklila, selymesen fénylő szőrözöttsége ugyanis 
csak bőséges fényben alakul ki. Májustól szeptemberig a szabad- 
ban is nevelhetjük. A kihelyezés előtt azonban edzeni kell a nö- 
vényt. Legalább tíz napig valamilyen ráccsal vagy nádfonattal véd- 
jük a közvetlen napfénytől, s éjszakára vigyük vissza a szobába. 
Aztán már csak a déli órákban árnyékoljuk néhány napig, éjsza- 
kára kint maradhat. Végül megszüntetjük a beárnyékolást. Ha ez a 
szoktatás elmarad, a szobából kikerülő növény leperzselődik, dí- 
szét veszti, fejlődésében visszamarad, esetleg el is pusztul. Mivel az 
új hajtások a legszebbek, az elöregedett növényeket rendszeresen 
pótoljuk új szaporítású, friss egyedekkel. Hajtásdugványai köny- 
nyen gyökeresednek. A felfüggeszthető díszcserepek általában 
15-20 cm átmérőjűek. Egy ilyen edénybe három gyökeres dug- 
ványt ültessünk. A téli hónapokban kissé mérsékeltebben, nyáron 
bőségesen öntözzük. 


2. Cinerária vagy csodaszem (Senecio cruentus). A ginurához ha- 
sonlóan a fészkesvirágzatúak családjába tartozik. A Kanári-szi- 
getek fagymentes, de hűvös, párás örökzöld lomberdőinek növé- 
nye. Az angol és francia kertészek a múlt század első felében neme- 
sítették az eredeti fajból az élénk színű, sokvirágú fajtákat. A szá- 
zad második felében a német nemesítők is sok új fajtát hoztak for- 
galomba. Ma már sokféle fajtacsoportból és pompás színekből vá- 
laszthatunk (fehér, rózsaszín, piros, kék, lila) a kora tavaszi virág- 
piacon. A cineráriát minél hűvösebb helyen tartjuk, annál tovább 
virágzik. Vízigényes, nagy, puha állományú levelei gyorsan lan- 
kadnak. Elvirágzás után nem lehet tovább tartani, ki kell dobni. 
Magvetéssel szaporítják, de lakásban nem lehet nevelni. 

VII. tábla 


1. Porcsin (Portulaca umbraticola). A porcsinfélék családjába tar- 
tozik. Az ismert és kedvelt egynyári porcsinrózsának (P. grandi- 
flora) közeli rokona, szára, levele szintén húsos, pozsgás, hajtásai 
azonban hosszabbak, csüngők. Napos, meleg erkély- és ablakládák 
szép virágos növénye. Ámpolnanövényként is alkalmazhatjuk. Bí- 
borvörös, krémszínű, sötét és világos rózsaszín fajtái vannak. 
Mint minden pozsgás növény, hajtásdugványozással jól szaporít- 
ható. A pozsgás növények dugványát a levágás után néhány órát 
szikkasztanunk kell, s csak utána rakjuk be folyami homokba, kü- 
lönben könnyen megrothad. A porcsint szeptemberben szedett dug- 
ványok formájában, hűvös, világos helyen teleltessük át. 


2.-3. Vesszőkaktusz (Rhipsalis). A nemzetség a kaktuszfélék család- 
jába tartozik, de nem emlékeztet az oszlopos vagy gömb alakú, 
tövisekkel borított kaktuszokra. A különbség az életmódban kere- 
sendő. Míg a kaktuszok általában a száraz sivatagok s a magas, 
sziklás hegyek lakói, a vesszőkaktuszok a meleg, párás trópusi er- 
dők fánlakó epifita növényei. S míg a többi kaktusz kizárólag az 
Újvilágban honos, a vesszőkaktuszokat Afrikában és Ceylonban 
(ma Sri Lanka) is megtaláljuk. Többségüknek csüngő, fonálszerű 
hajtása van, de van bordázott és levélszerű hajtású faj is. Az apró 
virágok fehérek, lásd a 2. R. heterocladát, esetleg sárgák vagy hal- 
vány rózsaszínűek. A virágokból gyöngyszerű fehér bogyótermé- 
sek fejlődnek, amint azt a 3. R. capilliformis-nál figyelhetjük meg. 
Más fajok termése feketéslila vagy vöröslő. A vesszőkaktuszok 
nagy tűrőképességű, igazán hálás növények. 424 és 4-3 "C-on egy- 
formán jól áttelelnek. Hidegházban természetesen nem szabad ön- 
tözni. Nyáron a szabadban is nevelhetjük őket. Ámpolnanövény- 
ként érvényesül leginkább rajzos alakú hajtásrendszerük. Hajtás- 
dugványozással könnyen szaporíthatók. Vízben gyökereztessük. 
A terméshúsból kifejtett magvakkal is szaporíthatjuk, de később 
kapunk mutatós méretű növényt. 

1.-2. Sarjika (Bryophyllum). A varjúhájfélékhez tartozó nemzetség- 
nek mind magyar, mind latin (—csírázó levél) neve kifejező. E pozs- 
gás, húsos szárú és levelű növények jellegzetessége a leveleken meg- 
jelenő sarjnövénykék tömege, amelyek egy idő után lepotyognak, 
s új növényekké fejlődnek. (Elevenszülés — viviparid). 


1. Bryophyllum tubiflorum. Hazája Madagaszkár. 50-70 cm magas, 
felfelé törő növény. A 

2. B. daigremontianum hazája is Madagaszkár. 30-50 cm magas, 
levelei 12-15 cm hosszúak, 2-4 cm szélesek. Virága egyik fajnak 
sem jelentős, inkább jellegzetes sarjaik miatt kedveltek. A többi 
pozsgás növényhez hasonlóan sok fényt, alacsonyabb hőmérsékle- 
tet és mérsékelt öntözést kívánnak. 


3. Korallvirág (Kalanchoe blossfeldiana). Ugyancsak a varjúháj- 
félék családjába tartozik, s hazája is Madagaszkár. Európában 
1928 óta termesztik. Ernyős virágzata korallpiros, lilás rózsaszín, 
püspöklila, narancsvörös vagy sárga színű. Rövid nappalos nö- 
vény. Kora tavasszal virágzik, ha mesterségesen a fény megvoná- 
sával nem befolyásolják. Nyáron szabadban is nevelhetjük. Lehe- 
tőleg 15-16 "C-on teleltessük. Levél- és hajtásdugványokkal egész 
évben szaporítható. 


4. Kövirózsacserje (Aconium canariense). Szintén a varjúhájfélék 
családjából való. Hazája, mint latin neve is mutatja, a Kanári-szi- 
getek. Sokágú törzse soklevelű levélrózsában végződik. A levelek 
pozsgásak. Az idős növény eléri a 60-80 cm magasságot is. Fehé- 
reszöld virágzata jelentéktelen. Mutatós fácska, amelyet nyáron a 
szabadban, télen üvegezett verandán vagy világos lépcsőházban 
nevelünk. Szabadföldi nyaraltatását árnyékolással kell kezdeni. 
Nyáron rendszeresen, télen ritkán öntözzük. Levél- és hajtásdug- 
ványokkal szaporítjuk. A levágott hajtást legalább egy napig szik- 
kasztani kell. Átültetését a tavaszi hónapokra időzítsük. 


20 


1. Csüngőágú fikusz (Ficus benjamina). Az eperfafélék családjába 
tartozik. Hazájában, Indiában hatalmas termetű, széles koronájú, 
csüngő ágú fa. Eredeti termőhelyén fafojtó tulajdonsága is ismert: 
magja más fák koronájába jutva kicsírázik, s kezdetben epifita 
életmódot folytat, majd léggyökereket ereszt a talajba. Idővel a 
gyökerek olyan tömegben fejlődnek s úgy megvastagodnak, hogy 
a gazdanövényt a szó szoros értelmében megfojtják, a fikusz pedig 
önálló növényként él tovább. A lakásokban mutatós, csüngő ágú 
fácska, amely átlagos gondozás mellett egyenletesen, jól fejlődik. 
Ha a rendelkezésére álló teret kinövi, metszéssel jól alakítható. 
Félfás dugványait tél végén vízben gyökereztessük. Levágás után 
kézmeleg vízbe kell tenni, hogy a tejnedve el ne csorogjék. A ta- 
kácsatka-fertőzéstől kell óvni. 


2. Sávos dracéna (Dracaena deremensis Warneckii ). A liliomfélék 
családjába tartozik. Az eredeti faj hazájában, Kelet-Afrikában 5 m 
magas, karcsú törzsű, levélkoronás fa. Nálunk is gyakran a meny- 
nyezetig nő. Miután fényszegény helyen is kielégítően fejlődik, a 
lakások egyik legszebb és leghálásabb pálmahelyettesítő növénye. 
Ha túlságosan felnyurgult már, vágjuk vissza a hajtás végét, szed- 
jük le az alsó leveleket, és a levélkoszorút fogjuk össze befőttes- 
gumival; vagyis fejdugványt készítsünk, amelyet vízben kell meg- 
gyökereztetnünk. A visszamaradó törzset is feldarabolhatjuk és 
dugványozhatjuk, sőt a visszavágott tő is újra kihajt. 


3. Tarkalevelű sefilera (Scheffiera arboricola "Variegata)- A boros- 
tyánfélék családjába tartozik. Linné egyik barátjáról, a XVIII. szá- 
zadban élt német botanikusról, J. Chr. Schefflerről nevezték el a 
nemzetséget, amelybe több hálás szobanövény tartozik. A táblán 
látható faj hazájában, Ausztráliában 20-30 m-re növő fa, egyenes 
törzzsel, tenyérnyi levelekkel. Lakásban a 20 "C körüli hőmérsék- 
letet kedveli. Szaporítása félfás dugványokkal történik. A 3-4 le- 
veles hajtásvégeket vízben vagy homokos tőzegben gyökereztessük. 

1. Szobapáfrány (Nephrolepis exaltata). A páfrányfélék családjába 
tartozó trópusi faj. Páraigényes, mint minden páfrányt, védeni kell 
a tűző naptól. A szobai párásító közelében, de világos fürdőszobá- 
ban is jól érzi magát. Télen, ha a párás növényházból hirtelen kerül 
a száraz szobalevegőre, könnyen elpusztulhat, ezért csak a fűtési 
szezon végén vásároljuk meg. Sarjakkal, tőosztással szaporíthat- 
juk. Legjobb talaja: rostos tőzeg-, korhadt fakéregdarabok, lomb- 
föld, érett trágya, homok és perlit keveréke, Ezt a földet adjuk a 
2.-3. Csipkeharasztoknak is. (Selaginella apoda és S. kraussiana). 
A §. apoda hazája Észak-Amerika, a S. kraussianáé Dél-Afrika. 
Igen páraigényesek, a száraz szobalevegőben gyorsan elpusztulnak, 
palackkertekbe, szobai üvegházakba, floráriumokba ajánljuk. 


4. Keserűlevél (Exacum affine). A tárnicsfélék családjába tartozik. 
Hazája az Arab-tengerben fekvő Szokotra szigete. Több hónapig 
hozza virágait. Elvirágzás után nem érdemes tovább nevelni. Mag- 
vetéssel szaporítsuk évente kétszer, február-márciusban és augusz- 
tusban. Előbb tűzdelni kell, majd kettesével 10-12 cm-es cserépbe 
ültessük. Egyszer csípjük vissza. 


5. Szobafűpalka (Scirpus cernuus). A palkafélék családjának tagja. 
A mediterrán vidékek mocsári növénye, fonalszerű, üde zöld 20 
cm-es hajtásokkal. Ámpolnanövény, de nehogy a fűtőtest fölé 
akasszuk! Évente egyszer tőosztással meg kell újítani. 


6. Mesevirág (Achimenes hybrida). A csuporkafélék családjába 
tartozik. Hazája Közép- és Dél-Amerika, de tiszta fajokat csak bo- 
tanikai gyűjteményekben láthatunk. A boltban a gazdagon virágzó 
hibrideket kínálják. Nyár közepétől kora őszig virágzik. Ősszel a 
locsolást fokozatosan abbahagyva, mogyorónyi rizómákba húzó- 
dik vissza, amelyeket február közepéig szárazon kell pihentetni. 
Ekkor 12 cm-es cserépbe, 2 cm mélyen, laza, tőzeges földbe 8 rizó- 
mát ültetünk, s meleg szobában rendszeresen öntözzük. 

1. Zöldike (Chlorophytum comosum Variegatum ). A liliomfélék 
családjába tartozik. Az eredeti faj hazája Dél-Afrika. 1850 óta ked- 
velt szobanövény. Fehérrel csíkozott fajtája a legelterjedtebb s leg- 
népszerűbb. Virágzata jelentéktelen, 30-60 cm hosszú indákon 
nevelt sarjai viszont nagyon mutatósak. Elnyűhetetlen, hálás és 
igénytelen. A sarjakkal könnyen szaporíthatjuk. 


2. Vízifukszia, pistikevirág (Impatiens walleriana). A fájvirágfélék 
családjába tartozik. Trópusi Afrika hegyi erdeiből származik. 
Szobanövényként, kerti virágként egyformán nevelhetjük, erkély- 
re, ablakba tehetjük. Szép ámpolnanövény is. Ma már számtalan 
fajtája került a piaci forgalomba. A fajták fehérek, vagy a rózsa- 
szín, a lila és a piros sokféle árnyalatában virítanak. A színesek kö- 
zött gyakori a fehér közepű virág. Telt virágú fajtái is vannak. Ma- 
gyar neve nagy vízigényére vall. Talaja savanyú kémhatású, laza 
szerkezetű legyen. Az erős, égető naptól óvni kell, ezért keleti, nyu- 
gati, északi ablakokba, erkélyekre ültessük, a kertben pedig félár- 
nyékba. Egész évben folyamatosan virágzik, a leggazdagabban 
azonban a nyári hónapokban. Beültetés után egyszer csípjük visz- 
sza, hogy dúsabb legyen. A lecsípett hajtásvéget vízben ismét 
meggyökereztethetjük. 


3. Indás kőtörőfű (Saxifraga sarmentosa). A kőtörőfűfélék csa- 
ládjába tartozik. Hazája Japán és Kína. Levelei 15-20 cm átmérőjű 
levélrózsát alkotnak. Fonalszerű indái 20-40 cm hosszan lecsünge- 
nek, s rajtuk sarjnövények fejlődnek, melyekkel könnyen szaporít- 
hatjuk. Virágzata apró, fehér virágokból álló fürt - nyár folyamán 
jelenik meg. Védett fekvésben, téli takarással szabadban is nevel- 
hetjük, főként félárnyékos sziklakertbe telepítve. Szép fajtája a 
3/a S. s. "Tricolor", amelyet feltűnő, élénk levélszíne miatt kedvel- 
nek. Gyengébb növekedésű, érzékenyebb, és hőigénye is magasabb. 
Kevesebb sarjat is hoz. 20 "C körüli szobahőmérsékleten azonban 
jól fejlődik. 


26 


1. Függő neoregélia (Neoregelia ampullacea). Az ananászfélék 
családjába tartozik; Brazília a hazája. Dél-Amerika középső ré- 
szén mintegy 80 Neoregelia faj él. A növény mindössze 10 cm-es. 
Karcsú, színes levélrózsája, a közepén megjelenő kék virágokkal 
igen mutatós. Rövid indákon sok sarjnövényt fejleszt. A nagy- 
tölcsérű broméliák fölé akasztva szobában is nevelhetjük, gyökér- 
vagy kéregdarabhoz rögzítve, mivel epifita. Kb. 5 naponként márt- 
suk néhány percre szobahőmérsékletű vízbe. A tavaszi és nyári hó- 
napokban 10 naponként 125,-" Wuxal-oldatba is mártsuk be. 


2. Neoregélia (Neoregelia princeps var. marechalii). Ugyancsak 
Brazília a hazája. Lapos levélrózsájának átmérője 30-40 cm. A le- 
velek szélessége 3-4 cm. Fehér virágai a levélrózsa közepén, vérvö- 
rös fellevelek között nyílnak. A kis virágok gyorsan elvirítanak, de 
a levélszíneződés hónapokig tart, végül az egész levélrózsa elpusz- 
tul. Ez a jelenség jellemző a broméliáknál. Az elvirágzó növény 
azonban sarjakat nevel, és ezekkel szaporíthatjuk. 


3. Háromszínű neoregélia (Neoregelia carolinae "Tricolor"). Az elő- 
zőkhöz hasonlóan Brazília a hazája. Virágos és virágtalan állapot- 
ban egyaránt mutatós növény. 40-50 cm átmérőjű levélrózsája 
ugyanis krémfehér hosszanti csíkozású, 3 cm széles levelekből áll. 
A szívlevelek virágzáskor élénkpirosra színeződnek. 

A broméliák gondozása eltér a többi szobanövényétől. Mivel 
mind a trópusi erdők fánlakó epifitái, ezért drótszerű gyökerük el- 
sősorban a fához tapadást, rögzítést szolgálja, nem a táplálékfelvé- 
telt. Az esővizet levélrózsájukban, mint egy kútban, gyűjtik össze. 
A vízben oldott tápanyagot a levelek e célra módosult sejtjei szív- 
ják fel. Ezért a levélrózsában mindig legyen víz! Fenyőkéregdara- 
bokból, rostos tőzegből, félig érett lombföldből, érett trágyából és 
homokból álló laza keverékbe ültetjük, és vigyázva, csak nyirkosan 
tartjuk. A víz lehetőleg lágy legyen. Ha lehet, gyűjtsünk esővizet, 
vagy legalább alapos forralással lágyítsuk meg öntözővizét. 

XIII. tábla 


A vrízea vagy pikkelyvirág (Vriesea) az ananászfélék családjának 
egyik legismertebb nemzetsége. W. H. de Vriese-ről nevezték el 
(1807-1862), aki a botanika professzora volt Amszterdamban. A 
nemzetséget a broméliaféléknél eléggé szokatlan puha állományú, 
ép szélű levelekből álló levélrózsa jellemzi. A leveleket gyakran 
keresztirányú vagy hálózatos rajzolat díszíti. A kb. 100 faj hazája 
Közép- és Dél-Amerika. Életmódjuk a legtöbb broméliáéhoz ha- 
sonlóan epifita. Virágzatuk kalászra emlékeztető lapított füzér. A 
virágok az élénk színű, fedelékesen álló fellevelek hónaljában alul- 
ról felfelé nyílnak. A virágokból a termő és a porzók hosszan ki- 
nyúlnak. Maga a virág rövid életű, de a virágzat a színes felleve- 
lekkel tartósan díszít. Az öreg levéltölcsér elvirágzás előtt, a levél- 
rózsa középső részén hozza az új sarjat. Termése repítőszőrös mag- 
vakat tartalmazó tok. Több kedvelt szobanövényt találunk a pik- 
kelyvirágok között. 


1. Vriesea carinata. Brazília a hazája. Az üde zöld levélrózsa átmé- 
rője 20-25 cm. Körülbelül ekkora a virágzat is. Kis termete miatt 
a floráriumok, palackok, szobai üvegházak kedvelt növénye. Mind 
cserépben, mind ág- vagy gyökérdarabhoz rögzítve nevelhetjük. 
Sarjakkal lakásban is szaporíthatjuk. Több fajtája kapható az üz- 
letekben, köztük az egyik legmutatósabb változat a 

2. Vriesea carinata "Vulkana", amelynek virágzati tengelye valami- 
vel hosszabb s elágazó. 


3. Sötétsávos vrízea (Vriesea splendens). Hazája Guyana. Az egyik 
leggyakrabban termesztett bromélia, amely mind virágos, mind 
virágtalan állapotában mutatós. Fajtái a levél csíkozottságában, a 
levélrózsa és a virágzat méretében különböznek egymástól. Képün- 
kön a Vriesea "Meyer"s Favorite 35-40 cm-es levéltölcsérével a ki- 
sebbekhez tartozik. A 28. oldalon ismertetett ültetési anyagba kell 
ültetni a vrízeákat is. Tölcsérükben mindig álljon víz! 

A lándzsa rózsa (Aechmea) fajok neve görög eredetű: az aichme 
szó lándzsahegyet jelent. Széles körben termesztett, népszerű szo- 
banövények tartoznak az ananászfélék családjának ebbe a nemzet- 
ségébe. A mintegy 150 faj hazája Közép- és Dél-Amerika. Jellem- 
zőjük a kemény, tüskés élű vagy fogazott levél, a nagyméretű levél- 
rózsa s a díszes levélrajzolat. A virágzat változatos. 


1. Bogyócskás lándzsarózsa (Aechmea miniata var. discolor). Bra- 
zíliából származik. Levele puhább, mint a következő fajé, s szúrós 
tüskék helyett csak finoman fogazott. Bíborlila levélfonákával vi- 
rágtalan állapotban is mutatós. A levélrózsa átmérője 40 cm. Az 
elágazódó virágzati tengely hossza is 30-40 cm. A korallpiros csé- 
sze felfújt, hólyagszerű, a kék virágból kinyúló termő piros. A vi- 
rágzat akár a tövén, akár vázába téve rendkívül tartós. Nevelése 
és szaporítása a másik lándzsarózsáéval azonos. 


2. Csíkolt vagy rózsaszínbugájú lándzsarózsa (Aechmea fasciata). 
Brazília a hazája. Felfelé álló levéltölcsérét 15-20 szúrós élű, 6- 
10 cm széles, ezüstös harántcsíkokkal díszített levél alkotja. Né- 
mely fajta levele teljesen ezüstös színű. A csíkozást viaszpikkelyek 
alkotják. E pikkelyek védik a növényt a túlzott párologtatástól, 
ezért a leghálásabb virágzó szobanövényünk egyike, amely a köz- 
ponti fűtésű lakásokban is jól érzi magát. Virágzata a levéltölcsér 
közepéből tör elő. A kék virágok az élénk rózsaszín virágzati felle- 
velek hónaljában nyílnak. Rövid életűek, de a fellevelek 3 hónapig, 
néha még tovább is megtartják színüket. Mielőtt a virágot hozó 
tölcsér elpusztul, 1-3 sarjat hoz. E sarjakról lakásban is ismételten 
virágoztatható. Akkor kell leválasztani, amikor az új levéltölcsér 
már kialakult, s tövénél megjelennek a gyökérkezdemények. A 28. 
oldalon ismertetett talajkeverékben gyors fejlődésnek indul. A töl- 
csér közepében mindig legyen víz. Sok fényt kapjon! Ha megfele- 
lően neveljük, a sarj 1,5-2 év múlva virágzik. 

1. Fészektőrózsa (Nidularium billbergioides). Szintén az ananász- 
félék családjába tartozik. Hazája Kelet-Brazília. Levélrózsájának 
átmérője 40-45 cm, a levelek hossza 30 cm körüli, szélességük 
3-4 cm. Virágzata narancsvörös vagy a "Citrinum! fajtánál citrom- 
sárga fellevelek között fehér. Gazdagon sarjadzik, s kb. egy év 
múlva a sarjak is virágoznak. Ha nem választjuk le a sarjakat, csak 
eltávolítjuk a levirágzott levélrózsát, akkor a növény telepszerű 
lesz, és több sarj virágzik egyszerre. Leginkább kora tavasszal virít. 


A rejtettvirág (Cryptanthus nemzetség) az ananászfélék család- 
jába tartozik, mindössze 12 fajjal. Valamennyi Brazíliában honos. 
A levélrózsák a legtöbb fajnál laposak, a talajhoz simulók. A kö- 
zépső levelek sokkal rövidebbek, az apró, jelentéktelen, fehéres 
színű virágok ezek között nyílnak. A levelek viszont díszesek, hosz- 
szanti vagy harántcsíkozással, gyakran pompás rajzolat díszíti 
őket. A legtöbb broméliával ellentétben nem epifiták, hanem talaj- 
lakók. Földjük humuszban gazdag, laza szerkezetű legyen. A flo- 
ráriumok, szobai üvegházak, palackok hálás, szép növényei. Köz- 
tük talán a legszebb a 

2. Cryptanthus bivittatus "Red Star". A levélrózsa átmérője 20 cm. 
A levél éle finoman tüskézett. Élénk, jellegzetes színe csak bőséges 
fényben alakul ki. Fényszegény helyen visszazöldül, díszét veszti. 


3. Rövidkocsányú guzmánia (Guzmania sanguinea "Brevipedicel- 
lata"). A Kolumbiából származó, 40 cm magas Guzmania sangui- 
nea törpe fajtája. Az egész növény mindössze 8-10 cm-es. A levél- 
rózsa átmérője 5-6 cm. Virágzáskor a középső levelek élénk na- 
rancsvörösre színeződnek. Nagy kár, hogy ez azelszíneződés mind- 
össze 10-14 napig tart. Ezzel együtt a palackok s kisebb floráriu- 
mok kedves növénye. Legjobb ezek talajába ültetve nevelni. Az 
elvirágzott tölcsért, mikor elpusztul, vágjuk ki, és a sarjakat hagy- 
juk a helyükön. 

XVI. tábla 


A XVI. táblán bemutatott guzmánia (Guzmania) nemzetségbe 
mintegy 80-90 faj tartozik. Hazájuk Perutól Nyugat-Indiáig ter- 
jed. Jól keresztezhetők, ezért a nemesítők szívesen foglalkoznak a 
guzmániákkal, s mivel hálás szobanövények - melyek a központi 


fűtésű lakások száraz levegőjét is jól tűrik -, az utóbbi évtizedben 
új fajták sorajelent meg a virágpiacon. 


1. Guzmania "Amaranth. Levelei puha állományúak. A levélrózsa 
átmérője 30-40 cm. A bíborlila fellevelekkel borított virágzati ten- 
gely 30-40 cm magas. A virágok fehérek. A színes fellevelek 8-10 
hétig díszlenek. A levéltölcsér közepében mindig legyen víz, talaját 
tartsuk nyirkosan. A sarjakat lakásban is tovább nevelhetjük. Ab- 
lakpárkányon vagy ablak közelében helyezzük el. 


A XVI. táblán bemutattunk már egy rejtettvirág (Cryptanthus) 
fajtát. Itt most a nagyon mutatatós 
2. Cryptanthus acualis "Marian Oppenheimer" nevűt ismertetjük. 
A fajt a lapos, kicsi levélrózsa, a hullámos levélszél s az enyhén 
tüskés levéléi jellemzi. A fajta élénk rózsaszín színe bőséges fény- 
ben alakul ki. Jól mutat kisebb palackban önmagában, minden 
kísérő növény nélkül. A palack aljára terítsünk rostos savanyú 
tőzegből, folyami homokból, érett komposztból készített keveré- 
ket. Helyezzük bele a növényt, majd fedjük le a talajt apró gyöngy- 
kaviccsal. Csak 8-10 naponként öntsünk, vagy inkább csak csö- 
pögtessünk rá egy kevés vizet. Evekig szép szobadísz. A Cryp- 
tanthusok a levélrózsa közepén hozzák az új sarjat. A sarjat óvato- 
san kicsavarjuk, s homokos tőzegben, üvegbura alatt meggyöke- 
reztetjük. 

E táblán két népszerű, sokat tűrő broméliahibridet mutatunk 
be. 


1. A Cryptobergia rubra a Billbergia nutans és a Cryptanthus 
bahianus keresztezéséből származik. A két szülő előnyös tulajdon- 
ságait örökölte: az igénytelenséget s a szép levélszínt. 15-20 cm át- 
mérőjű levélrózsája bronzvörös, ezüst viaszpikkelyekkel borított, 
tüskés élű levelekből áll. Minél több fényt kap, annál élénkebb a 
bronzvörös szín, s annál ezüstösebb a pikkelyezettség. Rendkívül 
erőteljesen sarjadzik. Az osztatlanul fejlődő növény telepet alkot. 
Virága jelentéktelen. Gyökér- vagy kéregdarabhoz rögzítsük, s az 
ablak elé akasszuk. Tavasztól őszig nevelhetjük az erkélyen vagy a 
kertben is. Öntözéskor az egész növényt mártsuk be a vízbe, nyá- 
ron pedig 10 naponként tápoldatba is. 


2. A Billbergia x windii a közelmúltban , ünnepelte" 100. születés- 
napját. 1884-ben állították elő a Billbergia decora s a Billbergia 
nutans keresztezésével. A legigénytelenebb szobanövények egyike. 
Elviseli a páraszegény körülményeket, a rossz fényviszonyokat és 
a dohányfüstöt. Erőteljesen sarjadzik. Levelei 30-40 cm hosszúak, 
felfelé állók, a tölcsér átmérője 25-30 cm. Virágzata bókolva hajol 
ki a tölcsérből. A bántatlanul fejlődő növényeken több virágzat 
nyílik egyszerre. Laza, tőzeges földbe ültessük. Ámpolnanövény- 
ként kosárban vagy kerámiaedényben egyformán mutatós. Mind- 
két hibrid a sarjakkal bármelyik évszakban könnyen, jól szaporít- 
ható. Mint minden broméliának, e két hibridnek levéltölcsérében 
is legyen mindig víz. 

( XVIII. tábla 


1. Pandanusz vagy csavarpálma (Pandanus sanderi). A csavarpál- 
mafélék családjába tartozik. A Földön élő mintegy 250 csavarpál- 
ma hazája Indonézia szigetvilága. Néhány faj a csendes-óceáni 
szigeteken, Madagaszkáron és Afrika trópusi tájain is él. A trópusi 
vízpartok jellegzetes mangrovenövényei: támasztógyökereivel ki- 
pányvázza magát az iszapba, s így a gyakori áradások nem sodor- 
ják el őt. A legtöbb faj alacsony törzsű, széles levélkoronával. 
Akad köztük azonban 20 m magas is, ilyen pl. a Madagaszkáron 
honos Pandanus utilis. A táblán látható faj levelei a nemzetségre 
jellemzően a törzs körül csavarvonalban helyezkednek el. Erre utal 
a nemzetség magyar neve is, bár e növény nem pálma! Gyorsan 
fejlődik, igénytelen, és a lakásban is eléri a többméteres magassá- 
got, átmérője pedig a 2-3 m-t. Így csak tágas, nagy lakásba való. 
Mivel vízparti növény, edénye állandóan vízben állhat. Ha szára- 
zabban tartjuk, azt is jól elviseli, s ezzel, valamint ritkább átültetés- 
sel növekedését visszafoghatjuk anélkül, hogy díszértékéből veszí- 
tene. Törzsén folyamatosan sok sarjat hoz. A sarjakat óvatosan 
válasszuk le, vízben gyökereztessük meg, majd ültessük be bár- 
milyen jó minőségű földbe. 


2. Pszeuderanthémum (Pseuderanthemum  atropurpureum). A 
medvekörömfélék családjába tartozik. Hazája Polinézia, de Ame- 
rika trópusi tájain is sokfelé kivadult. 60-100 cm magas cserje, vé- 
kony hajtásokkal, élénk színű levelekkel. Rendkívül gyors növe- 
kedésű, s mivel a fiatal példányok a legmutatósabbak, évente érde- 
mes újra szaporítani. Levágott hajtásvégei vízben jól gyökeresed- 
nek. A dugványt a levélcsomó alatt 2-3 mm-rel vágjuk le. Az alsó 
két levelet távolítsuk el, a megmaradó leveleket kurtítsuk felére, 
hogy a párologtató felület csökkenjen. 

XIX. tábla 


1. A szcindapszusz (Scindapsus) fajokból mintegy 20 él Földün- 
kön. Hazájuk Kelet-India, az indiai szigetvilág s Új-Guinea. A 
kontyvirágfélék családjába tartoznak. Nagyon elterjedt, igénytelen 
szobanövények, amelyek a magasabb és az alacsonyabb hőmér- 
sékleten egyaránt jól fejlődnek. Eltűrik a kedvezőtlenebb fényvi- 
szonyokat, elviselik az időnkénti kiszáradást is. Betegségek, kár- 
tevők sem bántják. 


1/a Scindapsus aureus, a legismertebb faj. A Salamon-szigetekről 
származik. Kúszó, csüngő hajtásain a 6-10 cm hosszú és 6-8 cm 
széles levelek szórtan helyezkednek el. Idős hajtásain a levelek sok- 
kal nagyobbak: 20-60 cm hosszúak, 20-50 cm szélesek. Ha a nagy 
levelű hajtásokból dugványt készítünk, az új növény ismét kismé- 
retű leveleket hajt. Gyors fejlődésű ámpolna- vagy kúszónövény, 
amely rácsok befuttatására is alkalmas. Hajtásait akváriumban, 
vízinövényként is használhatjuk. Kedvelt fajtája az 1/b "Erich Ge- 
dalius" majdnem tiszta fehér levelű. Mivel sokkal kevesebb kloro- 
fillt tartalmaz, fejlődése lassúbb. Az 

1/c Scindapsus pictus hazája Indonézia. Leggyakrabban a var. 
argyraeus változatát szaporítják. Ezüstszürkével pettyezett, folto- 
zott levelei igen mutatósak. Az előző fajnál lassúbb fejlődésű s va- 
lamivel igényesebb. Mindhárom szcindapszuszt könnyen szapo- 
ríthatjuk hajtásdugványokkal. Az egyleveles dugványokból is ne- 
velhetünk új növényt, vízben három hét alatt meggyökeresednek. 


2. Pahisztahisz (Pachystachys lutea). A medvekörömfélék család- 
jába tartozik. Hazája Mexikó és Peru. Új szobanövénynek számít, 
csak a 70-es évek táján kezdték el termeszteni. Méteresre növő 
cserje. Virágai rövid életűek, de a sárga fellevelek sokáig díszlenek. 
Csak akkor virágzik rendszeresen, ha sok fényt kap. Télen kissé 
mérsékeltebben öntözzük. Virág nélküli hajtásait üvegbura alatt 
gyökereztessük. 12 cm-es cserépbe két gyökeres dugványt ültes- 
sünk, s kétszer-háromszor csípjük vissza. 

A borostyán (Hedera) nemzetség a borostyánfélék családjába tar- 
tozik. Európában és Ázsiában mintegy 7 borostyánfaj él. A közön- 
séges borostyán (Hedera helix) hazai erdőink örökzöld kúszócser- 
jéje. Léggyökerekkel kapaszkodik. Virágzó, termő hajtásain ép 
szélű, tojásdad leveleket hoz, szemben a földön kúszó, jól ismert 
borostyánlevelekkel, amelyek tenyeresen 3-5 karéjúak. Zöldesfe- 
hér virágai ősszel nyílnak, kékesfekete bogyótermése tavasszal érik 
be. Alacsony hőmérsékletű (3-10 "C) helyiségek, lépcsőházak dí- 
szítésére a közönséges borostyán is alkalmas. Ámpolnanövény- 
ként, kúszónövényként alkalmazhatjuk, jól viseli a kedvezőtlenebb 
fényviszonyokat is. A téli hónapokban csak mérsékelten öntözzük. 
A közönséges borostyán és fajtái fényszegény erkély- és ablakládák 
beültetésére is alkalmasak. A tarka levelűek érzékenyebbek a téli 
fagyokra. Sok fajtája van forgalomban. Ezek a levél méretében, 
karéjozottságában, színezettségében különböznek egymástól. Az 
l/a Hedera helix "Glacier" fajta leveleinek hossza 4-6 cm, szélessége 
3-5 cm. A 1b Hedera helix "Crispa" levelei nem karéjozottak, 
mélyzöldek és fodros szélűek. Mindkét fajta a hűvösebb, 3-15 
"C-os helyiségek növénye. 


2. Hedera canariensis Variegata". E kedvelt szobaborostyán a Ka- 
nári-szigetekről származik. A közönséges borostyánnál és fajtáinál 
melegigényesebb, így szobában is nevelhetjük. A 20 "C fölötti 
hőmérsékletet azonban már nem kedveli. Valamennyi borostyán 
jól szaporítható hajtásdugványozással. A dugványozás legkedve- 
zőbb időpontja augusztus második fele, de szükség szerint az év 
folyamán bármikor vághatunk dugványokat. Vízben gyökereztes- 
sük, üvegbura vagy nejlontasak alatt, 10 cm-es cserépbe legalább 
3 gyökeres dugványt ültessünk. Ha nagyobb felületet akarunk be- 
futtatni borostyánnal, az előnevelt növényeket dézsába telepítsük, 
s a nyári hónapokban rendszeresen öntözzük tápoldattal. 


XXI. tábla 


Kroton (Codiaeum variegatum). A kutyatejfélék családjába tartozó 
cserje. Az eddig ismert 14 krotonfaj hazája Indonézia és Polinézia, 
a trópusokon azonban a kertekben mindenütt ültetik. Ott eléri a 
3 m magasságot is. 1-2 m-es példányok szobában is nevelhetők. 
A krotonnak számtalan fajtája van forgalomban. Ezek a levél mé- 
retében, formájában és színében különböznek egymástól. A zöl- 
dön kívül a sárga, rózsaszín, mélyvörös, tűzpiros, narancsszínű 
pöttyök, foltok, csíkok jellemzik az egyes fajtákat. E szép levélszín 
azonban csak bőséges napfényben alakul ki. A krotont mindig ab- 
lak elé kell állítani. A déli, délnyugati, délkeleti fekvés a legjobb. 
A huzatra, hirtelen lehűlésre s a hideg öntözővízre igen érzékeny. 
Vigyázni kell, hogy 15 "C alá ne süllyedjen a hőmérséklet! Mind- 
három kedvezőtlen tényező levélhullást okoz. Levélhullást okoz az 
ablakréseken beszivárgó hideg is. Kártevői közül a takácsatka a 
legveszélyesebb, amely különösen száraz, meleg levegőben szapo- 
rodik el gyorsan, ezért óvni kell a fertőzéstől. Szívásuk nyomán a 
levél fakó lesz, majd lehullik. Erős fertőzésnél a növény elpusztul. 
Általános jó tanács: növényszerzeményünket soha ne tegyük régi 
növényeink közé. Két-három hétig tartsuk elkülönítve, s figyeljük, 
hogy nincs-e rajta betegség vagy kártevő. 

Szaporításának legkedvezőbb időpontja a januártól márciusig 
tartó időszak. A levágott hajtásvégeket azonnal dobjuk kézmeleg 
vízbe, hogy az egyébként mérgező tejnedv kifolyását megakadá- 
lyozzuk. Érzékeny bőrűeken a tejnedv kiütést okozhat. A dugvá- 
nyokat tőzeg és folyami homok keverékébe ültessük, 24-26 "C-os 
párás melegben kb. 3 hét alatt meggyökeresednek. Földjébe kever- 
jünk rostos tőzeget. 

XXII. tábla 


1. Sztreptokarpusz (Streptocarpus x hybridus). A csuporkafélék 
családjának tagja. Több sztreptokarpusz faj keresztezésével előállí- 
tott hibrid. Virágai fehér, rózsaszín, bíbor és lila árnyalatokban 
nyílnak. Levelei 15-20 cm hosszúak, 3-4 cm szélesek. A virágszár 
15-20 cm-es, a virág átmérője 3-5 cm. A jól gondozott növények 
egész évben folyamatosan virágoznak, legfeljebb a téli fényszegény 
hónapokban szűnik meg átmenetileg a virágzás. Igazi fénykedvelő 
növény, ezért az ablakpárkányon van a helye. Rendszeres öntözést 
és tápdús, laza talajt kíván. Táprudakkal folyamatosan gondoskod- 
junk a tápanyag pótlásáról. Levéldugványokkal szaporítsuk, az 
afrikai ibolyához hasonlóan. 


2. Afrikai ibolya (Saintpaulia ionantha). Helytelenül fokföldi ibo- 
lyának, pármai ibolyának is hívják. Nem Fokföldön, hanem a ke- 
let-afrikai Usambara-hegységben honos, a pármai ibolya pedig a 
rendszertanilag más családba tartozó kerti ibolyának egy nagy vi- 
rágú fajtája. Von Saint-Paul-Illaire (1860-1910) egykori usam- 
barai kormányzóról nevezték el, aki az első növényt az Usambara- 
hegységben, 1893-ban fedezte fel. Azóta a világ egyik leggyakrab- 
ban termesztett szobanövénye lett, amelynek máig több száz fajtá- 
ját nemesítették ki. Az eredeti kék színen kívül ma már a lila, ró- 
zsaszín, bordó sok árnyalatát, valamint a fehér színt is megtaláljuk 
kisebb-nagyobb méretű, egyszerű és telt változatban. A megfelelő- 
en gondozott növények egész évben folyamatosan virágoznak. Az 
ablakpárkányon neveljük, mert a virág kialakulásához sok fényt 
igényel. Talaja laza szerkezetű, tápdús legyen. A tápanyag pótlásá- 
ról folyamatosan gondoskodjunk, s évente egyszer, tavasszal ül- 
tessük át. Öntözésnél ügyeljünk arra, hogy a levelek tövénél éjsza- 
kára ne maradjanak vízcseppek. Legjobb mázas edénybe süllyesz- 
teni a cserepet. Levéldugványokkal szaporítsuk. Dugványozásra 
az érett, teljesen kifejlett levél alkalmas. A 3-5 cm-es szárral levá- 
gott levelet vízben vagy rostos tőzeg és folyami homok keverékében 
gyökereztessük. 

XXIII. tábla 


A pletykák (Zebrina, Tradescantia, Setcreasea) magyar neve több 
nemzetség több faját és fajtáját foglalja magában. A kommelina- 
félék családjába tartoznak. Magyar nevük valószínűleg könnyű, 
gyors szaporításukat és tartásukat jelzi. Hajtásdugványozással 
egész évben szaporíthatjuk. A levágott hajtásról távolítsuk el az 
alsó leveleket. A legalsó levél alatt 3 mm-re vágjuk le a hajtás alsó 
végét. A 10 cm-es cserépbe legalább 8-10 dugványt helyezzünk el 
egy ceruzavastagságú, kihegyezett pálca segítségével. Hátra a 
hosszabb, előre a rövidebb dugványok kerüljenek. A tarka levelű- 
eknél a föld 1/5-e folyami homok legyen, mivel a színes levelű 
pletykák színe a sovány talajban élénkebb lesz. A jellegzetes szín 
kialakulásához sok fényre is szükségük van. Az 

l/a piros pletyka (Zebrina purpusii) hazája Mexikó. Hajtása, leve- 
leinek színe és fonákja sötét bíborlila. Az 

1/b zebrapletyka (Zebrina pendula) Közép-Amerikából származik. 
Levelének színe hosszanti ezüstcsíkkal díszített, fonákja piros. Az 
1/c "Ouadricolor" nevű fajtájánál a levélen még hosszanti fehér és 
rózsaszín rajzolat is van. 


2. Fehérvirágú pletyka (Tradescantia albiflora). Trópusi Dél-Ame- 
rikában honos. Az eddig ismertetett pletykákkal ellentétben fény- 
szegény helyen is kielégítően fejlődik. 


3. Bíborpletyka (Setcreasia purpurea). Hazája Mexikó. Csak 1955- 
ben fedezték fel, de máris az egész világon népszerű lett. Hajtásai 
az előző fajokénál erőteljesebbek. Szép színe télen mindig kifakul, 
de a tavaszi-nyári napfény hatására ismét visszanyeri bíbor színét. 


Tavasztól őszig erkélyen vagy ablakládában neveljük. 


4. Csüngő peperómia (Peperomia serpens fol. var). A borsfélék 
családjába tartozik. Trópusi Amerika a hazája. Hajtásai csüngők. 
Igényes növény, csak floráriumban, szobai üvegházban fejlődik 
szépen. Hajtásdugványokkal egész évben szaporítható. 

1. Tompa levelű peperómia (Peperomia obtusifolia Jeli)- A bors- 
félék családjának fajokban gazdag nemzetsége a Peperomiáké. 
Több mint 600 faj tartozik ide. Hazájuk trópusi Amerika tájai. 
A táblán látható fajta még újdonságnak számít. Néhány éve jelent 
meg a virágpiacon. Hajtásai kezdetben felfelé törők, később le- 
csüngnek. A levelek hossza 5-12 cm. ÁAmpolnanövényként vagy 
vegyes virágtálakba alkalmazzuk. Fénykedvelő. Hajtásdugványok- 
kal szaporíthatjuk. 


2. Ezüst pílea (Pilea cadierei). A csalánfélék családjába tartozik. 
Vietnam trópusi őserdőiben honos. Levelei 6-10 cm hosszúak, 
3-5 cm szélesek. Az egész növény 25-40 cm magas. Nagyon ked- 
veli a párás környezetet. Igazán szép példányok csak floráriumban, 
télikertben nevelhetők belőle. Száraz levegőben vagy hirtelen lehű- 
lés hatására ledobja leveleit. Hajtásdugványokkal szaporíthatjuk. 
A gyökeres dugványokat laza, tőzeges földbe ültessük, s egyszer 
csípjük vissza. 


3. Levél- vagy királybegónia (Begonia x rex cultorum). Az eredeti 
fajt 1858-ban Assamból hozták Belgiumba, ott kezdték el nemesí- 
teni. Ma már csak hibridek vannak forgalomban. A levelek mérete 
és színe fajtánként eltérő. A vörös, a rózsaszín, a zöld, az ezüst- 
szürke s a mélybarna árnyalatokat egyaránt megtaláljuk a levele- 
ken. A virág rózsaszínű. Mutatós, de igényes növény: laza, sava- 
nyú talajban, párás melegben fejlődik csak kielégítően. Levéldug- 
ványozással szaporítják, de lakásban nem érdemes foglalkozni a 
szaporítással. Veszedelmes kártevője a gyökérgubacs-fonálféreg. 
A fertőzéskor - amely a talajtól ered - a növény fejlődése abbama- 
rad. Ha kiütjük a cserépből, alig találunk gyökeret, a gyökérma- 
radványokon apró göböcskéket látunk. Ilyenkor a növényt földdel 
együtt ki kell dobni, és a cserepet forró vízzel kell fertőtleníteni. 

XXV. tábla 


1. Félbibe (Hemigraphis alternata). A medvekörömfélék család- 
jába tartozik. A nemzetség 20 faja Délkelet- és Kelet-Ázsiában ho- 
nos. A táblán látható faj pontos hazája ismeretlen. Levelei 5-8 cm 
hosszúak, 3-5 cm szélesek. Jellegzetes levélszíne tűző naptól vé- 
dett, de világos helyen alakul ki. Fényszegény körülmények között 
fakó lesz. Hajtásai csüngők. Mivel félárnyékos, párás melegben 
fejlődik csak szépen, ezért a télikertek, zárt virágablakok ámpolna- 
növénye. Vízigényes, gyorsan lankad, ha szomjazni kezd. Haj- 
tásdugványokkal könnyen szaporítható. A dugványok azonban 
csak párás melegben gyökeresednek meg. 


2. Tigrisbegónia (Begonia x boweri Tiger). Mint neve is mutatja, 
a begóniafélék családjába tartozik. E nevet 1690-ben Charles 
Plumier szerzetes botanikus támogatója, Michel Begon tiszteletére 
adta a Begonia nemzetségnek, amely több mint ezer fajt számlál. 
Ázsia, Afrika, Amerika szubtrópusi és trópusi tájain egyaránt ta- 
lálkozunk velük. Akad közöttük egynyári virág, melegházi és 
szobanövény; gumós, lágy szárú, félcserje; talajra simuló és mé- 
ternyi magas. Természetesen a kertészek és nemesítők is szívesen 
foglalkoznak a begóniákkal. A tigrisbegónia fajta is nemesítés 
eredménye. Törzse a talaj felületén kúszik. Levélátmérője 6-10 cm. 
Virága fehér. Kis termetű, hálás szobanövény. Inkább széles, mint 
mély edénybe, laza, tőzeges földbe ültessük. A közvetlen, erős nap- 
fénytől védett, világos helyet kedveli. Leveles törzsdarabokkal 
könnyen szaporíthatjuk. Meggyökeresedésig tartsuk párás kör- 
nyezetben. Mint minden begóniát, ezt a fajtát is óvnunk kell a 
gyökérgubacs-fonálféreg fertőzésétől, amelyről az 52. oldalon már 
írtunk. E veszedelmes kártevő az öntözővízzel, földdel könnyen 
átterjedhet más szobanövényekre is. 

XXVI. tábla 


1. Kúszóka (Cissus rhombifolia "Ellen Danica). A szőlőfélék csa- 
ládjába tartozó kúszócserje. Hazája Natal, Transval. Az elpusztít- 
hatatlan szobanövények közé tartozik. Erőteljesen, gyorsan fejlő- 
dik, fényben gazdag és fényszegény körülmények között egyaránt. 
Tűri a hőingadozást, a száraz szobalevegőt s a dohányfüstöt. Mu- 
tatós ámpolnanövény vagy támaszték mellett szép kúszónövény. 
Rácsok vagy télikertek falának befuttatására kiválóan alkalmas. 
Nagyobb télikertben talajtakarónak is kiváló. Hajtásdugványai 
egész évben gyorsan, könnyen meggyökeresednek. 10 cm-es cse- 
répbe két gyökeres dugványt ültessünk. 


2. Hálóslevél (Fittonia verschaffeltii). A medvekörömfélék család- 
jának szép képviselője. Mindössze 3 Fittonia faj ismert, mindhá- 
rom Peru trópusi esőerdőiben él. Virágzata is érdekes, de valódi 
dísze a szép rajzú levélzet. Hajtásai kúszók. Bár hazájában párás 
körülmények között él, szobanövényként még a központi fűtésű 
lakásokban is kielégítően fejlődik. Ampolnanövényként magában 
vagy más növények társaságában különösen jól mutat. De talajta- 
karónak is alkalmazhatjuk a floráriumban vagy szobai üvegház- 
ban. Jellemző tulajdonsága, hogy egy idő után elöregszik: egyre 
kisebb leveleket hajt, s növekedése is abbamarad. Ilyenkor hajtás- 
dugványozással új növényeket kell nevelni. A dugványok üvegbura 
alatt tőzeg és folyami homok keverékében jól gyökeresednek. 12 
cm-es cserépbe két gyökeres dugványt ültessünk. A szaporítás leg- 
kedvezőbb időpontja a tavasz. Földjébe mindig keverjünk rostos 
tőzeget. A csigáktól és pinceászkáktól óvjuk, mert mindkettő szí- 
vesen fogyasztja leveleit. Altalában éjszaka táplálkoznak, nappal 
a cserepek alá húzódnak. Mindkettőt összeszedhetjük onnan a reg- 
geli órákban. Félbevágott, kivájt krumpli alá is szívesen behúzód- 
nak. Ha este kitesszük, reggel biztosan találunk néhányat. A 

3. Fittonia verschaffeltü "Argyroneura" levélszínében különbözik 
az alapfajtól. Igényei, gondozása, szaporítása azonos vele. 

XXVII. tábla 


1. Kúszó filodendron (Philodendron microstictum). A kontyvirág- 
félék, az Araceae-k családjába tartozik. Hazája trópusi Amerika. 
Kúszó hajtásain bőrnemű, szabályos szív alakú levelek helyezked- 
nek el, melyeknek hossza és szélessége 8-12 cm. Valamivel lassúbb 
növekedésű, mint a többi kúszó filodendron, de a központi fűtésű 
lakásokban s kedvezőtlenebb fényviszonyok között is jól fejlődik. 
Hajtásdugványai vízben 2-3 hét alatt meggyökeresednek. Különö- 
sebb talajigénye nincs. 10 cm-es cserépbe két gyökeres dugványt 
ültessünk. 


2. Maranta (Maranta leuconeura "Fascinator). A Marantaceae 
családba tartozó nemzetség mintegy 25 fajt számlál. Hazájuk tró- 
pusi Amerika. Vastag, húsos gyökérzet s a szép rajzú levelek jel- 
lemzik őket. A maranta helye a lakásban elsősorban floráriumban, 
szobai üvegházban, zárt virágablakban van. Más növények társa- 
ságában azonban szobanövényként is jól tartható, még központi 
fűtés mellett is. A 18-22 "C hőmérsékletet kedveli. A hajtások 
hosszan lecsüngenek, így ámpolnanövényként vagy vegyes virág- 
tálakban igazi különlegesség. Hajtásdugványait vízben gyökerez- 
tessük. 


3. Pizónia (Pisonia umbellifera "Variegata"). A nemzetséget a Lei- 
denben és Amszterdamban tevékenykedő Willem Piso (1611-1648) 
orvos botanikusról nevezték el. A mintegy 30 faj hazája Ausztrália, 
Új-Zéland és Hawaii. A csodatölcsérfélék családjába tartozik. Fi- 
kuszra emlékeztető kis fa vagy cserje, amelynek a táblán látható 
tarka levelű fajtáját szaporítják a kertészetekben. A levelek hossza 
20-25 cm, szélessége 10-15 cm. A fikusznál igénytelenebb: huzat- 
ra, hirtelen lehűlésre kevésbé érzékeny. Vegyes virágtálakban jól 
mutat. Hajtásdugványai vízben vagy üvegbura alatt elég jól gyöke- 
resednek. 

XXVIII. tábla 


1. Terebélyes vízipálma (Cyperus diffusus). A palkafélék családjába 
tartozik. Trópusi vízinövény, amely közismert rokonától, a szoba- 
palkától vagy vízipálmától leginkább méretében különbözik. 40- 
60 cm-nél nem nő magasabbra. Sok 1,5-2 cm széles tőlevelet hoz, 
ezek közül nyúlik ki a virágot hozó palkaszár. Bár kedveli a sok 
vizet, edénye ne álljon vízben. Ha macska van a lakásban, védjük 
tőle, mert szívesen fogyasztja leveleit. Szaporítása a következőkép- 
pen történik: a palkaszár végén lévő levélüstököt 2-3 cm-es szárral 
levágjuk, a leveleket felére kurtítjuk, s folyami homokban meg- 
gyökereztetjük. 


2. Talpas levelű szingónium (Syngonium podophyllum). A konty- 
virágfélék családjába tartozik. Közép- és Dél-Amerika trópusi ős- 
erdőiben kb. 20 szingónium faj él. A táblán látható faj magyar ne- 
ve arra utal, hogy a levélnyél széles alappal csatlakozik a hajtáshoz. 
A leghálásabb szobanövények egyike. 15 cm hosszú és 10 cm széles, 
erősen tagolt levelei a kúszó hajtásokon szórtan helyezkednek el. 
Kedvezőtlen fényviszonyok mellett is jól fejlődik. Ampolna- vagy 
kúszónövényként alkalmazhatjuk. Rendkívül gyors fejlődésű. Haj- 
tásdugványai vízben 2-3 hét alatt meggyökeresednek. 


3. Nyíllevelű szingónium (Syngonium sagittifolium "White Butter- 
fly). A legutóbbi évek növényújdonsága. Bár levelei majdnem fe- 
hérek, a nemzetségre jellemző igénytelenség e fajtánál sem hiány- 
zik. Mind magában, mind vegyes virágtálban jól mutat. Izközei 
rövidebbek a többi szingóniumnál, ezért hosszanti növekedése 
lassúbb. Az előző fajhoz hasonlóan hajtásdugványai vízben rövid 
idő alatt meggyökeresednek. A szingónium fajok bármely típus- 
földben kielégítően fejlődnek. Betegségeik, kártevőik nincsenek. 
Egy-egy kiszáradást is károsodás nélkül elviselnek. 

XXIX. tábla 


NÉVMUTATÓ 


(A római számok a színes táblákat, az arab számok a képeket 
ismertető szövegoldalakat jelölik.) 

A névmutatóban azoknak a növényeknek, melyeknek nincs közis- 
mert magyar neve - újabb szokás szerint a latin nevét használjuk 
fonetikusan írva. Ha a növényeknek több magyar neve is van, a legel- 
terjedtebbeket tüntetjük fel a névmutatóban. 

begónia, levél- v. király- 


XXV., 52 keserűlevél XI., 24 

bilbergia XVIII., 38 kövirózsacserje IX., 20 
borostyán XXI., 44 kriptobergia XVIII., 38 


kroton XXII., 46 


ciklámen, szoba- IV., 10 Elssőká II., 56 


cinerária VII., 16 

fészektőrózsa XVI., 34 neoregélia XIII. , 28 

szingónium XXIX., 60 

- nyíllevelű XXIX., 60 

- talpas levelű XXIX., 60 

